Diari Oficial de la Generalitat Valenciana


Sumari del DOGV 7062, del 08-07-2013 (2013/6941)

Notificació de la sentència dictada en el procediment de divorci número 431/2012.
---------------------------------------------------------------------------------

### Dades del document

Número de DOGV
:   7062

Data del DOGV
:   08-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6941


Organisme emissor
:   Jutjat de Primera Instància i Instrucció Número 2 de Mislata

Tipus de document
:   Edicte

Notificació de la sentència dictada en el procediment de divorci número 431/2012. [2013/6941]  
Sentència número -  
Mislata, 31 de maig de 2013  
Julia María Mínguez Roca, magistrada jutgessa del Jutjat de Primera Instància i Instrucció número 2 de Mislata i partit, he vist les presents actuacions de divorci, seguides amb el número 431/2012, a instàncies de Karen Karolina Kazen Quero, representada per la procuradora dels tribunals senyora Giménez Zaragoza i assistida del lletrat Francisco Ferrando, contra César Enrique Benítez Molina, declarat en situació processal de rebel·lia, en què així mateix intervé el ministeri fiscal, i és procedent que dicte la present resolució.   
«Dispositiva  
Estime la demanda interposada per Karen Karolina Kazen Quero contra César Enrique Benítez Molina i declare:  
1. Disposar la dissolució per divorci del matrimoni format per Karen Karolina Kazen Quero i César Enrique Benítez Molina.  
2. Guarda i custòdia de la menor, S. B. K., per a la mare Karen Karolina Kazen Quero.  
3. Quant al règim de visites a favor de César Enrique Benítez Molina, atés l'ignorat parador d'este, se suspén el règim de visites sense perjuí que este, quan siga localitzat, puga reprendre les dites visites instant el corresponent procediment de modificació de mesures.  
  
4. Quant a la pensió d'aliments, es fixa en 180 euros mensuals la quantitat que ingressarà César Enrique Benítez Molina en el compte que designe l'actora els cinc primers dies de cada mes, quantitat que serà actualitzada anualment de conformitat amb l'índex de preus de consum.   
  
Tot això sense un pronunciament en matèria de costes.  
Notifiqueu-ho a les parts i feu-los saber que no és ferma i que en contra es podrà interposar un recurs d'apel·lació davant d'este Jutjat en el termini de 20 dies, davant de l'Audiència Provincial de València; contra esta resolució pot interposar-se un recurs d'apel·lació i el recurrent haurà de justificar la constitució del depòsit de 50 euros per mitjà de la presentació per escrit d'un resguard d'ingrés en el compte d'este Jutjat i en el present expedient. En el resguard indicat s'ha d'assenyalar en el camp «Concepte» del document esmentat que es tracta d'un «recurs, codi 02, tipus: civil-apel·lació». Si l'ingrés es fa per mitjà de transferència bancària, el codi i tipus hauran d'indicar-se justament després d'especificar els 16 dígits (separat per un espai)».  
  
Publicació. Jo, el secretari judicial, la faig per a fer constar que l'anterior sentència ha quedat publicada en la forma disposada per l'article 212 de la Llei d'Enjudiciament Civil. En done fe.  
  
Mislata, 1 de juliol de 2013.- El secretari: Juan Ramón Segovia Calvo.